CELEX: 32017R1325
Language: hu
Date: 2017-07-17 00:00:00
Title: A Tanács (EU) 2017/1325 rendelete (2017. július 17.) a líbiai helyzetre tekintettel korlátozó intézkedések meghozataláról szóló (EU) 2016/44 rendelet módosításáról

18.7.2017   
            
            
               HU
            
            
               Az Európai Unió Hivatalos Lapja
            
            
               L 185/16
            
         A TANÁCS (EU) 2017/1325 RENDELETE
   (2017. július 17.)
   a líbiai helyzetre tekintettel korlátozó intézkedések meghozataláról szóló (EU) 2016/44 rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1),
   tekintettel a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről szóló, 2016. január 18-i (EU) 2016/44 tanácsi rendeletre (2),
   mivel:
   
               (1)
            
            
               A Tanács 2017. február 6-án megállapította, hogy a migránscsempészés és az emberkereskedelem hozzájárul a líbiai politikai és biztonsági helyzet destabilizációjához.
            
         
               (2)
            
            
               A Tanács 2017. július 17-én elfogadta a (KKBP) 2017/1338 határozatot (3), amely a Líbiába exportált, migránscsempészésre és emberkereskedelemre felhasználható bizonyos árukra vonatkozó korlátozásokról rendelkezik.
            
         
               (3)
            
            
               Az intézkedések végrehajtásához – különösen a gazdasági szereplők által valamennyi tagállamban történő egységes alkalmazásuk biztosítása céljából – uniós szintű szabályozás szükséges.
            
         
               (4)
            
            
               Az (EU) 2016/44 rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az (EU) 2016/44 rendelet a következőképpen módosul:
   
               1.
            
            
               A rendelet a következő cikkel egészül ki:
               „2a. cikk
               (1)   Előzetesen engedélyeztetni kell a következőket:
               
                           a)
                        
                        
                           a VII. mellékletben foglalt áruk közvetlenül vagy közvetve történő eladása, szolgáltatása, átadása vagy kivitele – függetlenül attól, hogy azok az Unióból származnak-e – bármilyen líbiai személy, szervezet vagy szerv részére, vagy Líbiában történő felhasználás céljából;
                        
                     
                           b)
                        
                        
                           a VII. mellékletben foglalt árukkal vagy az ilyen áruk – közvetlen vagy közvetett – rendelkezésre bocsátásával, előállításával, karbantartásával és használatával kapcsolatos technikai segítségnyújtás vagy brókerszolgáltatás bármilyen líbiai személy, szervezet vagy szerv részére, vagy Líbiában történő felhasználás céljából;
                        
                     
                           c)
                        
                        
                           a VII. mellékletben foglalt árukkal kapcsolatos közvetlen vagy közvetett finanszírozás vagy pénzügyi támogatás – beleértve mindenekelőtt az említett termékek eladására, szolgáltatására, átadására vagy kivitelére, vagy a kapcsolódó technikai segítség vagy brókertevékenység nyújtására vonatkozó támogatásokat, kölcsönöket és exporthitel-biztosítást – bármilyen líbiai személy, szervezet vagy szerv részére, vagy Líbiában történő felhasználás céljából.
                        
                     (2)   A VII. melléklet tartalmazza azokat az árukat, amelyek felhasználhatók migránscsempészésre és emberkereskedelemre.
               (3)   Az (1) bekezdés nem alkalmazandó a VII. mellékletben foglalt áruknak a tagállamok hatóságai által a líbiai kormány számára közvetlenül vagy közvetve történő eladására, szolgáltatására, átadására vagy kivitelére, valamint az említett árukhoz kapcsolódó technikai segítség, brókertevékenység, finanszírozás vagy pénzügyi támogatás nyújtására.
               (4)   Az érintett hatáskörrel rendelkező hatóság nem adja meg az (1) bekezdésben említett engedélyt, amennyiben alapos okkal feltételezhető, hogy ezen árukat migránscsempészésre és emberkereskedelemre használnák fel.
               (5)   Amennyiben a IV. mellékletben felsorolt hatáskörrel rendelkező hatóság – e cikkel összhangban – az engedély iránti kérelmet elutasítja, vagy érvénytelenít, felfüggeszt, lényegesen módosít vagy visszavon egy engedélyt, az érintett tagállam értesíti erről a többi tagállamot és a Bizottságot, és megosztja velük a releváns információkat.”.
            
         
               2.
            
            
               A 20. cikk a következő ponttal egészül ki:
               
                           „c)
                        
                        
                           a VII. melléklet módosítására a benne foglalt – migránscsempészésre és emberkereskedelemre felhasználható – áruk jegyzéke pontosításának vagy módosításának, illetve a 2658/87/EGK rendelet I. mellékletében foglalt Kombinált Nómenklatúrában szereplő nómenklatúra-kódok frissítése céljából.”.
                        
                     
         2. cikk
   Az (EU) 2016/44 rendelet az e rendelet mellékletében foglalt szöveggel, mint VII. melléklettel egészül ki.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 17-én.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  HL L 206., 2015.8.1., 34. o.
   
   
      (2)  HL L 12., 2016.1.19., 1. o.
   
   
      (3)  A Tanács (KKBP) 2017/1338 határozata (2017. július 17.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról (lásd e Hivatalos Lap 49. oldalát).
   
      MELLÉKLET
      „
            VII. MELLÉKLET
            
               A 2a. cikkben említett, migránscsempészésre és emberkereskedelemre felhasználható cikkek
            
            MAGYARÁZÓ MEGJEGYZÉS
            A nómenklatúra-kódok a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet 1. cikkének (2) bekezdésében meghatározott Kombinált Nómenklatúrából (KN) származó és az említett rendelet I. mellékletében foglalt azon kódok, amelyek e rendelet közzétételének időpontjában érvényesek, illetve amelyeket értelemszerűen az azt követő jogszabályok módosítanak.
            
                         
                     
                     
                        KN-kód
                     
                     
                        Árumegnevezés
                     
                  
                         
                     
                     
                        8407 21 
                     
                     
                        Szikragyújtású, kívül felszerelhető motor hajózáshoz
                     
                  
                        Ex
                     
                     
                        8408 10 
                     
                     
                        Kompressziós gyújtású, kívül felszerelhető motor hajózáshoz
                     
                  
                        Ex
                     
                     
                        8501 31 
                     
                     
                        Kívül felszerelhető elektromotor hajózáshoz, legfeljebb 750 W kimenő teljesítménnyel
                     
                  
                        Ex
                     
                     
                        8501 32 
                     
                     
                        Kívül felszerelhető elektromotor hajózáshoz, 750 W-ot meghaladó, de legfeljebb 75 kW kimenő teljesítménnyel
                     
                  
                        Ex
                     
                     
                        8903 10 
                     
                     
                        Felfújható szabadidős vagy sportolási célú hajó
                     
                  
                        Ex
                     
                     
                        8903 99 
                     
                     
                        Csónak külső oldalára felszerelt motorral működő motorcsónak
                     
                  ”